section_heading: Produkcija
paragraph_text: Hrvača je napisao bivši novinar The Oniona Robert Siegel, a producirao Protozoa Pictures redatelja Darrena Aronofskyja. Glumac Nicolas Cage se u listopadu 2007. pojavio kao izbor za ulogu Randyja "Rama" Robinsona, bivšeg hrvača. Cage je sljedećeg mjeseca napustio projekt nakon što je prisustvovao natjecanju Ring of Honor u New Yorku, a zamijenio ga je Mickey Rourke. Prema Aronofskyju, Cage se povukao jer je redatelj htio Rourkea u glavnoj ulozi. Aronofsky je izjavio da je Cage bio "pravi gospodin te je shvatio kako je moje srce s Mickeyjem i povukao se. Jako cijenim Nica Cagea kao glumca i mislim da smo mogli raditi i s njim ali... znate, Nic je toliko podržavao Mickeyja s kojim je stari prijatelj pa mu ovom prilikom htio pomoći, pa se povukao iz ove utrke."<ref> Produkcija je počela u siječnju 2008.,<ref> a snimanje se odvijalo u Elizabethu, Asbury Parku, Lindenu i Rahwayu u New Jerseyju te u New Yorku. Afa Anoa'i, bivši profesionalni hrvač, angažiran je da istrenira Rourkea za ulogu. Anoai je doveo svoja dva glavna trenera, Jona Troskyja i Toma Farru koji su radili osam tjedana s Rourkeom. Oba trenera dobila su uloge u filmu.<ref>